**Møde i Forretningsudvalget**

22. marts 2017. Mødet blev afholdt i Roskilde Stifts lokaler, Stændertorvet 3A. 4000 Roskilde

1. **Velkommen ved Henrik Stubkjær**
2. **Nyt fra sekretariatet**

*Udgivelse af hæftet Noget om den kristne tro:* Teksten er færdig og er nu ved at blive layoutet af Maj-Britt Boa. Den 14. juni afholder arbejdsgruppen en dag for kirker og kirkelige organisationer for at udveksle ideer til, hvorledes hæftet kan bruges i forskellige sammenhænge.

*Tyske kirkedage:* En større gruppe danskere tager til Tyske Kirkedage 24-28 maj i Berlin. Initiativet er taget af styrelsen og komiteen for Danske Kirkedage med henblik på at hente inspiration til det videre arbejde med Himmelske Dage på Heden.

*Grøn kirke:* En rapport fra arbejde med ’Kirkens jorde’ er udkommet til brug for kirker lokalt. Klimagruppen under DKR har været til møde med Kirkeminister Mette Bock. Hun kommer desuden til Roskilde 27 marts for at plante et æbletræ som led i Plant Håb kampagnen under Grøn Kirke.

*Nordisk-baltisk møde i København:* DKRs og Folkekirkens mellemkirkelige Råd (MKR)s sekretariater var værter 8-9 februar for et nordisk netværksmøde for Faith and Order med særlig fokus på dokumentet Moral Discernment. Det var et spændende dokument at drøfte. Værtskabet var et godt eksempel på DKRs og MKRs gode samarbejde.

*Nordisk-baltisk møde i Island:* MKRs og DKRs sekretariater var på Island i midten af marts til det årlige møde med de nordiske og baltiske kolleger. Formålet med mødet er at drøfte erfaringer og visioner for det økumeniske arbejde og se på, hvorledes vi kan lære af hinanden og arbejde tættere sammen. I år havde mødet fokus på kirken og klimaet.

Ellers har sekretariatet været optaget af Årsregnskab 2016, ny kontoplan, årsberetning, nye hjemmesider, Arbejdsplan 2017-19 mm.

1. **Ansøgning om medlemskab fra Areopagos Danmark**

Areopagos Danmark har søgt om medlemskab af Økumenisk Forum.

* *Forretningsudvalget anbefaler, at Areopagos Danmark optages i Økumenisk Forum*

1. **Årsberetning 2016 – en del af DKRs hjemmeside**

Årsberetningen bliver en del af vores hjemmeside og således ikke et samlet dokument som tidligere. Alle artikler og regnskab bliver lagt hjemmesiden – men dog et samlet sted.

* *Sekretariatet sørger dog for at sende alle artikler og regnskab ud som et samlet dokument som bilag til Årsmødet.*

1. **Arbejdsplan 2017-19**

Mads Christoffersen havde lavet en samlet fremstilling af alle de arbejdsområder og konkrete projekter, der har været på tale i processen om en ny arbejdsplan fra efteråret og frem til nu. Det er imidlertid klart, at vi ikke kan arbejde med alt det, som er blevet foreslået.

* *Forretningsudvalget ønsker, at DKR arbejder med det, der er gør DKR til noget særligt og som netop vi arbejder med. De arbejdsområder, som andre gør bedre, opgives som selvstændige arbejdsgrupper, men der opfordres i stedet til at DKR bliver repræsenteret i andre netværk og samarbejdsrelationer.*
* *Mads Christoffersen laver et revideret udkast til arbejdsplan ud fra Forretningsudvalgets prioriteringer af arbejdsområder. Denne vil blive drøftet på Årsmødet.*

Danske Kirkers Råds prioriteringer 2017-19 kommer til at se således ud:

1. Frihed og lige vilkår – religionspolitiske spørgsmål
   * 1. Forretningsudvalget
     2. Arbejdsgruppen Frihed og lige vilkår
     3. Religionspolitisk netværk med andre kirkelige foreninger mm og andre trossamfund.
2. Økumenisk læring og dannelse

En selvstændig bred arbejdsgruppe med underudvalg med særlige fokus. Med særlig fokus på.

* + Unge/næste generation: Samtale med KFUM/K mfl om samarbejde (vedr tidl Økumenisk Ungdom). Økumenisk Studielegat?
  + Teologiske samtaler samt studiedage, seminarer mm.

1. Danske Kirkedage – gennem styrelsen under Økumenisk Forum og lokal komite.
2. Grøn Kirke fortsætter som selvstændig arbejdsgruppe

*Følgende arbejdsgrupper ønskes lukket med henblik på at fortsætte i netværk:*

1. *Religionsdialog:*

Kontaktgruppen nedlægges. DKR spørger Københavns Biskop om at få hans interreligiøse netværk styrket også med en repræsentant fra DKR. Biskop Czeslaw Kozon og Lone Møller-Hansen sidder allerede med i det netværk. Desuden overvejes netværk med Folkekirke & Religionsmøde og Kristent-Muslimsk Samtaleforum styrket.

1. *Migrantmenigheder:*

Den eksisterende arbejdsgruppe nedlægges. De tilbagevendende konference i Kristi Himmelfartsdagene foreslås arrangeret i samarbejde med MKR/Folkekirkens Asylarbejde – og ikke DKR som nu.

DKR vil se på et styrket samarbejde med MKR om at lave en platform for aktører, der arbejder med migrantmenigheder som f.eks. Tværkulturelt Center, Kirkernes Integrationstjeneste, Folkekirkens Asylarbejde, Den katolske Kirke, frikirkerne og folkekirkemenigheder (Apostelkirken). Denne platform kan finansieres eksternt men høre under DKR med nyansat sekretær.

1. *Kristne i Mellemøsten:*

Arbejdsgruppen nedlægges. DKR fortsætter samarbejdet med Folkekirkens Nødhjælp (FKN) og MKR om det økumeniske ledsagerprogram EAPPI, så længe FKN er ledende ansvarlig for arbejdet.

Desuden vil DKR være åben som økumenisk partner for kirkers og kirkelige organisationers engagement med forfulgte kristne som f.eks. Danmission mfl.

*Følgende arbejdsgrupper nedlægges:*

1. *Trosoplæring:*Arbejdsgruppen udgiver hæftet ’Noget om den kristne tro’ sammen med Bibelselskabet og MKR i efteråret 2017. Der er ikke planer om yderligere arbejde.
2. *Reformationsjubilæum:*

Arbejdsgruppen er med til at arrangere en økumenisk gudstjeneste i Københavns Domkirke i efteråret 2017. Derefter er der ikke planer om yderligere.

1. *Kirke, krop og menneskelige relationer:*

Arbejdsgruppen har i praksis ikke eksisteret siden 2016.

1. *Kirker mod menneskehandel*

Nedlægges som arbejdsgruppe. Arbejdet videreføres af Kirkernes Integrationstjeneste mfl.

* *FU/DKR tager gerne initiativ til fællesudtalelser om sociale/diakonale/karitative spørgsmål – f.eks. fattigdom - sammen med medlemskirker – og organisationer op til jul.*

* *Forretningsudvalget evaluerer arbejdsplanen i efteråret 2018.*

1. Videre arbejde med kommissorier for arbejdsgrupper mm. Vi skal bede arbejdsgrupperne lave kommissorier efter årsmødet. Hvilke krav/ønsker har FU til arbejdsgrupperne?

* *Dette følges der op på efter Årsmødet.*

1. Frikirkeforum og Stående Udvalg?

* *Lone Møller-Hansen og Tonny Jacobsen vil drøfte med Frikirkeforum om de fortsat ønsker at eksistere som selvstændigt forum under DKR, eller om det giver mening at nedlægge det, såfremt man mener at DKR og Frikirkenet samlet fint varetager deres interesser. Afklares inden 29 april.*
* *Stående Udvalg er ifølge vedtægterne Økumenisk Forums repræsentanter i Rådet. Desuden står de for at planlægge Fællesmødet i november og Årsmødet i april/maj.*

1. **Valg til Forretningsudvalget**

Der er valg til FU på årsmødet:

Czeslaw Kozon og Aase Rønkilde er på valg

Valgår: Henrik Stubkjær (2016), Peter Fischer-Møller (2016), Thorsten Rørbæk (2016), Aase Rønkilde (2014), Czeslaw Kozon (2016 for 1 år), Tonny Jacobsen (2015) og Lone Møller-Hansen (2015).

* *Både Aase Rønkilde og Czeslaw Kozon stiller op til genvalg.*

Det er et stærkt Forretningsudvalg, som heldigvis ønsker at fortsætte samarbejde og således styrke DKRs arbejde.

1. **Årsmøde 29 april i Købnerkirken på Amager.**

Tema: Plant håb – kirken som håbsbærer

Program (Stående Udvalg planlægger det):

10:00 Samtale om kirken som håbsbærer - med Jon Stephensen og Henrik Stubkjær. Samtalen styres af journalist Else Marie Nygaard.

11:00 Gudstjeneste. Liturg: Lone Møller Hansen. Prædikant Henrik Stubkjær.

11:45 Træplantning – som del af Grøn Kirkes ’Plant håb’-kampagne

12:00 Frokost

13:00 Møde

16:00 Tak for idag

* *Vi sender interviewet fra Kristeligt Dagblad med ud som bilag.*
* *Spørgsmålene til Jon Stephensen/Henrik Stubkjær skal gerne også have et fokus på de emner, DKR arbejder med.*

1. **Økonomi ved Aase Rønkilde**
2. Årsregnskab 2016 er sendt til underskrift
3. Ny kontoplan – den gamle var blevet meget uoverskuelig.
4. Andet

Ved sidste FU-møde blev vi enige om, at der skulle en mere overskuelig struktur til i regnskabet. Det har vi nu lavet sammen med revisor. Regnskabet er blevet mere overskueligt end tidligere, da alle projekterne er kommet med ind under det samlede regnskab.

* *Det er flot, at vi har et overskud og det er godt, at vi nu har samlet det hele i det samme regnskab.*
* *Vi har nu midler til 3 måneders løn til alle ansatte, som det kræves.*
* *Årsregnskab 2016 er godkendt.*

1. **Møde i Folkekirkens mellemkirkelige Råd**

MKR har inviteret os til at deltage ved deres møde den 19 april kl 13-14. Hvem kan deltage?

* *Czeslaw Kozon og Mads Christoffersen deltager på mødet.*

1. **Henvendelse fra Poul Sebbelov**

Se vedhæftet.

Mads Christoffersen har sendt et foreløbigt svar til Sebbelov.

* Der var opbakning til det svar.
* *Hvis Sebbelov ønsker det, sender Mads Christoffersen et regnskab for vores møder til ham.*
* *Der er naturligvis gennemsigtighed i vores økonomi og vores beslutningsprocesser.*
* *Henrik Stubkjær prædiker ved Årsmødet. Lone Møller-Hansen står for gudstjenesten.*

1. **Kommende arrangementer/møder**

Rådsmøde:                   23 august 2017 kl 15-18

Fællesmøde:                4 november 10-16 i København

Årsmøde:                     29 april kl 10-16. Sted skal findes.

FU-møder:                  13 juni 10-12 hos Baptistkirkens kontorer Amager

                                                    14 september kl 10-13 – Styrelsen for Danske Kirkedage vil gerne mødes medFU.

                                                    12 december 10-13

Øvrige:

29-31 marts:               WCC evalueringsmøde vedr. EAPPI. Birthe Juel Christensen og Mads deltager.

1 maj:                           Religionspolitisk netværk. Tonny, Henrik, Kozon og Mads deltager

24-28 maj:                   Tyske Kirkedage. 15 danske deltagere er med.

12 juni                          Grøn kirke: Kirken og verdensmålene, Odense.

14 juni:                         Inspirationsmøde i København om udgivelsen Noget om kristendom

15-18 juni:                   Folkemødet på Bornholm

1. **Evt.**
   1. Tonny Jacobsen har fået en henvendelse fra præst Anders Michael om, at der har været en razzia i en afrikansk menighed i Vanløse Kulturhus. En person blev arresteret i den forbindelse. Dog har vi en aftale med Københavns Politi om, at de ikke bryder ind i gudstjenester. Dog har Politiet ikke kendskab til denne sag. Hvis ikke det er politiet, der har været til stede, er det en politisag.
   * *Vi må få en afklaring, før vi kan gå ind i sagen. Mads Christoffersen følger op.*
   * *Tonny Jacobsen skriver en formel henvendelse til Danske Kirkers Råd om sagen, hvis vi skal gå ind i sagen. Den pågældende migrantpræst vil gerne, at vi tager det op med politiet.*
   1. Vi har fået en henvendelse fra Kristen Pædagogisk Center om et møde om Åndsfrihed den 18 maj.
   * *Mads Christoffersen deltager.*
   1. Åben høring på Christiansborg om tanke- og trosfrihed med titlen ’Danmark frit for religion’ 24 november.
   * *Peter Fischer-Møller sender invitation til FU.*

*For referatet: Mads Christoffersen/Thorsten Rørbæk*